<classify> Alisema wastaafu hao wamefaidika na mfuko huo hivyo kwa hivi sasa wamejipanga kutoa elimu zaidi ili mpango huo uweze kueleweka kwa wastaafu na wastaafu waajiriwa.Ofisa huyo alisema mikopo hiyo ambayo imekuwa ikitolewa kupitia Benki ya Posta imelenga kuwawezesha wastaafu kukidhi mahitaji halisi ya kifedha.Mahitaji hayo ni pamoja na gharama za matibabu, ukarabati wa nyumba, kusomesha watoto na ndugu, biashara au miradi mbalimbali na pia kuboresha maisha yao, alisema.Alitaja mojawapo ya kigezo kinachotakiwa kwa wastaafu hao ili waweze kupata mkopo huo ni kuridhia kupitisha malipo yao ya pensheni ya kila mwezi kwenye Benki ya Posta Tanzania ambapo utaratibu wa marejesho umewekwa baina ya pande zote mbili.Tineishemo alisema wamekuwa wakitoa mkopo kuanzia Sh 500,000 hadi Sh milioni 20 kutegemea na kiwango cha pensheni ya mwanachama, huku wakitakiwa kuirejesha kati ya mwaka mmoja hadi mitatu.Alisema matarajio yao ni kutoa mikopo kwa wastaafu 1000 kila mwaka, ambapo kwa sasa wamejipanga kutoa elimu zaidi ili mpango huo uweze kueleweka kwa wastaafu na wastaafu watarajiwa.Kuhusu changamoto alisema pamoja na kuwa na mwitikio mkubwa wa wastaafu kukopa, kutofautiana kwa viwango vya mishahara inayozaa mafao makubwa baadaye imesababisha wengine kushindwa kupata fedha kubwa wanayoihitaji.  <topic>: UCHUMI 